open-index/open-wikipedia-markdown huggingface dataset:
Kargalykas

**Kargalykas** () arba ***Ječengas*** () – miestas Kinijoje, pietvakarių Sindziange, Kašgaro prefektūroje, Taklamakano dykumos pietiniame pakraštyje. Apskrities administracinis centras. Įsikūręs liosinėje Tiznafo upės oazėje, į pietryčius nuo Kašgaro, pusiaukelėje tarp Gumos ir Jarkendo. Pro Kargalyką eina keliai į Lhacę (Tibete, per ginčytiną Aksai Čino kraštą), Kašgarą, Siningą, taip pat Kašgaro–Hotano geležinkelis. Verčiamasi prekyba, žemės ūkiu.

## Istorija
Senovėje Kargalykas buvo prekybinis taškas šilko kelyje. Per miestą ėjo karavanai iš Kinijos į Indiją (per Taškurganą arba Ladaką). Han laikais buvo žinomas kaip ***Šijė*** ().
Taškurganas

**Taškurganas** (, , ) – miestas Kinijoje, pietvakarių Sindziange, Kašgaro prefektūroje, 3090 m aukštyje, netoli Tadžikistano, Afganistano ir Pakistano sienų sankirtos. Taškurgano tadžikų autonominės apskrities administracinis centras. Pro miestą teka Taškurgano upė (Jarkendo intakas). Pro Taškurganą eina Karakorumo plentas, jungiantis Kašgarą su Gilgitu (per Chundžerabo perėją). Svarbus prekybinis, tranzitinis taškas. Prekyba vilna, daržovėmis, kilimais. Veikia muziejus, yra tvirtovės liekanos.

Dauguma Taškurgano gyventojų yra tadžikai, kalbantys sarikoli kalba. Yra kinų, uigūrų, apylinkėse gyvena vachiai.

## Istorija

Miesto pavadinimas tiurkų kalbomis reiškia „akmeninė tvirtovė“ (*taš* – 'akmuo', *kurgan* – 'kapas, pilis, tvirtovė'). Nuo seno tai buvo svarbus šilko kelio mazgas, čia kirtosi keliai iš Kašgaro, Kargalyko, Badachšano, Vachano, Čitralio, Hunzos. Han dinastijos knygoje „Hanšu“ Taškurganas įvardijamas Puli karalystės sostine. III a. knygoje „Veiluė“ minimos Manli karalystės galima sostinė. Pasak vienos versijų, tai galėjęs būti Ptolemėjaus minimas „akmeninis bokštas“, jungiantis Europą ir Kiniją.

XIII a. Taškurganas buvo Sarikolio karalystės sostine. Buvo pastatyta tvirtovė, zoroastrų šventykla.
Čangdzi hujų autonominė prefektūra

**Čangdzi hujų autonominė prefektūra** (, ) – autonominė prefektūra Kinijos Liaudies Respublikoje, Sindziango uigūrų autonominės provincijos vidurio–šiaurinėje dalyje. Administracinis centras – Čangdzi.

## Geografija

Prefektūroje įsiterpęs į ją nepatenkantis Urumčio miestas. Teritorija yra Džungarijos baseine.

## Gyventojai

Tautinė sudėtis:

* haniai: 75,14 %
* hujai: 11,55 %
* kazachai: 7,98 %
* uigūrai: 3,92 %
* mongolai: 0,4 %
* dongšiangai: 0,19 %
* mandžiūrai: 0,19 %
* uzbekai: 0,19 %

## Administracinis suskirstymas

Čangdzi hujų autonominės prefektūros sudėtyje yra 2 apskrities lygio miestai, 4 apskritys ir 1 autonominė apskritis.
Čangdzi

**Čangdzi** (, ) – miestas Kinijoje, Sindziange, į šiaurės vakarus nuo Urumčio. Čangdzi hujų autonominės prefektūros administracinis centras. Pro miestą eina Urumčio–Kuldžos plentas, Landžou–Urumčio–Almatos geležinkelis. Verčiamasi gyvulininkyste, žemės ūkiu, prekyba (kviečiai, kukurūzai, cukriniai runkeliai, moliūgai). Veikia universitetas.

## Istorija

Miestas pradėjo kurtis kai 1762 m. Čingų imperija čia pastatė Ninbjango tvirtovę. 1773 m. buvo sudaryta apskritis.
Boro Talos mongolų autonominė prefektūra

**Boro Talos mongolų autonominė prefektūra** (, , ) – autonominė prefektūra Kinijos Liaudies Respublikoje, Sindziango uigūrų autonominės provincijos šiaurės vakarinėje dalyje. Administracinis centras – Boro Tala.

## Geografija

Prefektūra yra Kazachstano pasienyje. Paviršių sudaro Džungarijos lygumos dalis, įsiterpusi tarp Borohoro ir Džungarijos Alatau kalnų. Telkšo Ebi Nuro ir Sajramo ežerai.

## Gyventojai

Tautinė sudėtis:

* haniai: 67,19 %
* uigūrai: 12,53 %
* kazachai: 9,14 %
* mongolai: 5,64 %
* hujai: 4,49 %
* dongšiangai: 0,37 %

## Administracinis suskirstymas

Boro Talos mongolų autonominės prefektūros sudėtyje yra 2 apskrities lygio miestai ir 2 apskritys.
Kašgaro prefektūra

**Kašgaro prefektūra** (, ) – prefektūra Kinijos Liaudies Respublikoje, Sindziango uigūrų autonominės provincijos vakarinėje dalyje. Administracinis centras – Kašgaras.

## Geografija

Prefektūra ribojasi su Tadžikistanu, Afganistanu, pietuose turi sieną su Indija per ginčytiną Aksai Čino kraštą, bei sienos atkarpą su Pakistanu. Kraštas daug kur kalnuotas, iškilę Pamyro, Kunluno, Tianšanio kalnai (stūkso Kongūro, Muztag Atos viršukalnės), rytuose plyti Tarimo baseinas. Svarbiausios upės – Kašgaras, Jarkandas, telkšo Karakulio ežeras.


File:Yengisar_Knife_Factory.jpg|Jengisaro peilių dirbtuvė
File:Welcome_to_Tashkurgan_Tajik_Autonomous_County.jpg|Įvažiavimas į Taškurgano tadžikų autonominę apskritį
File:Sur_les_bords_du_lac_Karakul,_aux_environ_de_Kashgar_(Xinjiang).JPG|Kraštovaizdis netoli Karakulio ežero
File:Yarkand-calles-mezquita-d01.jpg|Mečetė Jarkande


## Gyventojai

Tautinė sudėtis:
* uigūrai: 89,35 %
* haniai: 9,15 %
* tadžikai: 0,99 %
* kirgizai: 0,15 %
* hujai: 0,15 %

## Administracinis suskirstymas

Kašgaro prefektūros sudėtyje yra 1 apskrities lygio miestas, 10 apskričių ir 1 autonominė apskritis.
Boro Tala

**Boro Tala** (, ) arba ***Bolė*** () – miestas Kinijoje, šiaurės vakarų Sindziange, netoli Kazachstano sienos, prie Boro Talos upės. Boro Talos mongolų autonominės prefektūros administracinis centras. Eina plentas ir geležinkelis, jungiantis Urumčį su Almata (per Džungarijos vartus).

## Istorija

Miesto pavadinimas mongolų kalba reiškia „ruda žolė“. 1920 m. buvo sudaryta Boro Talos apskritis, o 1985 m. gavo apskrities lygio miesto statusą.
Kyzylsu kirgizų autonominė prefektūra

**Kyzylsu kirgizų autonominė prefektūra** (, , ) – autonominė prefektūra Kinijos Liaudies Respublikoje, Sindziango uigūrų autonominės provincijos vakarinėje dalyje. Administracinis centras – Artušas.

## Geografija

Prefektūra turi sienas su Kirgizija ir Tadžikistanu. Paviršius kalnuotas, driekiasi Pamyro, Tianšanio kalnagūbriai.


File:Yurt_of_Kyrgyz,Kizilsu_Kirghiz_Autonomous_Pref.,Xinjiang,china.JPG|Kirgizų jurtos
File:Sutuq_Bughraxan_Qebrisi.JPG|Sultono Bugrachano mečetė Artuše
File:Uyghur_woman_Xinjiang.jpg|Kirgizė


## Gyventojai

Tautinė sudėtis:
* uigūrai: 63,98 %
* kirgizai: 28,32 %
* haniai: 6,41 %
* tadžikai: 1,06 %
* dunganai: 0,1 %

## Administracinis suskirstymas

Kyzylsu kirgizų autonominės prefektūros sudėtyje yra 1 apskrities lygio miestas ir 3 apskritys.
Tinklinis olimpinėse žaidynėse

**[[Tinklinis]] olimpinėse žaidynėse** vykdomas nuo 1964 m. Kvalifikaciją ir olimpines varžybas prižiūri tarptautinė tinklinio federacija. Paplūdimio tinklinis į programą įtrauktas 1996 m.

## Rezultatai
### Salės tinklinis
#### Vyrai

### Moterys

### Paplūdimio tinklinis
#### Vyrai

#### Moterys

## Šaltiniai
Korla

**Korla** (, , ) – miestas Kinijoje, vidurio Sindziange, apie 200 km į pietvakarius nuo Urumčio, prie Končės upės, apsuptas kalnų. Bajangolo mongolų autonominės prefektūros centras. Yra oro uostas, plentai į Kuldžą, Čarklyką, Urumčį, Taškurganą (Karakorumo plentas), praeina Turfano–Kašgaro geležinkelis. Svarbus prekybinis, žemės ūkio centras. Auginamos kriaušės, apylinkėse išgaunama nafta.

Dauguma Korlos gyventojų kinai (haniai), yra gausi uigūrų bendruomenė, šiek tiek hujų, mongolų.

## Istorija
Korla pirmą kartą šaltiniuose minima Han dinastijos laikais, „Hanšu“ knygoje įvardinta kaip ***Veili*** (尉犁), joje būta apie 9600 gyventojų. 61 m. Korlos ir aplinkinių Šiongnu karalysčių kariai užėmė Hotaną. 94 m. miestą puolė kinų generolas Ban Čao. III a. Korla priklausė Karašaro valstybei. Miestas buvo svarbus šilko kelio taškas. 1887 m. Korlą aplankęs Francis Younghusband pažymėjo, kad miestas klestintis, jame prekiaujama kukurūzais, greta yra įtvirtintas kinų miestas ir turkų miestas apgriuvusiomis sienomis.
Tenisas olimpinėse žaidynėse

**[[Tenisas]] olimpinėse žaidynėse** yra viena iš seniausių olimpinės programos sporto šakų. Į olimpines žaidynes tenisas įtrauktas 1896 m. Nuo 1928 m. iki 1988 m. tenisas olimpinėse žaidynėse nevyko.

## Rungtys

## Medalių lentelė

## Šaltiniai
Kaidu

**Kaidu** (), ***Chaidugolas*** arba ***Liuša*** () – upė Rytų Turkestane (Kinija, Sindziangas). Prasideda Tianšanio kalnų pietiniuose šlaituose, į šiaurę nuo Kočos. Teka į pietryčius Julduzo ir Janči baseinais. Įteka į Bagraškiolio ežerą. Toliau iš jo išteka kaip Končedarja, priklausanti Tarimo upės baseinui.

Prie Kaidu įsikūręs Karašehro (Janči) miestas. Mingų dinastijos pasakojime „Kelionė į Vakarus“ upė vadinama „tekančių smilčių upe“ (Liuša), pasakojama apie prie jos gyvenantį siaubūną Ša Vudzingą.
Vandensvydis olimpinėse žaidynėse

**[[Vandensvydis]] olimpinėse žaidynėse** yra viena iš seniausių olimpinės programos sporto šakų. Į olimpines žaidynes vandensvydis įtrauktas 1900 m.

## Medalininkai
### Vyrai

### Moterys

## Šaltiniai
{{reflist}]
Karašaras

**Karašaras** arba ***Karašahras*** () taip pat ***Janči*** () – miestas Kinijoje, Sindziange, Bajangolo mongolų autonominėje prefektūroje, į šiaurės rytus nuo Korlos (su ja jungiasi per Geležinių vartų perėją). Pro miestą teka Kaidu upė, už 24 km į rytus telkšo Bagraškiolio ežeras. Janči hujų autonominės apskrities centras. Karašas įsikūręs prie Karakorumo plento ir Turfano–Kašgaro geležinkelio. Yra mečetė.

Maždaug po lygiai mieste gyvena hanių ir hujų.

## Istorija

Miesto pavadinimas uigūrų kalba reiškia „juodas miestas“. Pavadinimas Janči greičiausiai kilo iš tiurkų žodžio *yanghi*, reiškiančio ugnį. Tokios pat reikšmės buvo ir sanskritiškas miesto pavadinimas ***Agnideša*** ( – „ugnies kraštas“).

Miestas išaugo prie šilko kelio. Senovėje čia gyvavo budistinė karalystė, kurią valdė Šiongnu. II a. pr. m. e. pateko Han dinastijos įtakon, kai ši puolė Dajuaną. Han dinastijos knygoje „Hanšu“ rašoma, kad čia gyveno 52 tūkst. žmonių, 30 li spinduliu miestą supo vandenys, o kelias iš čia į Kučą vedė per pavojingas perėjas. Po sukilimo 94 m. į Karašarą atvyko Han generolo Ban Čao baudžiamoji ekspedicija ir nubaudė mirtimi miesto valdovą. Miestas ir jo budistiniai papročiai aprašomi „Žou knygoje“. Tarp 644 ir 648 m. vyko mūšiai tarp Tangų dinastijos ir Karašaro, remiamo Vakarų tiurkų kaganato. Tangai užėmė miestą, įkūrė savo tvirtovę, paskyrė savo valdininkus ir praktiškai sunaikino tocharų palikuonių įtaką Rytų Turkestane.

XVII a. miestą aplankė jėzuitų misionierius Bento de Góis, miestą vadinęs *Cialis*. 1887 m. čia lankęsis Francis Younghusband Karašarą aprašė turintį miesto sieną, du pagodas menančius bokštus, sienos apsuptyje – keli jamenai ir gyvenamieji namai, likę namai ir parduotuvės buvo už sienos.
Bajangolo mongolų autonominė prefektūra

**Bajangolo mongolų autonominė prefektūra** (, , ) – autonominė prefektūra Kinijos Liaudies Respublikoje, Sindziango uigūrų autonominės provincijos pietrytinėje dalyje. Tai didžiausias administracinis darinys Sindziange ir didžiausia autonominė prefektūra Kinijoje. Administracinis centras – Korla.

## Geografija

Didžiąją dalį prefektūros užima pusdykumės ir dykumos (Taklamakanas, Lobnoro dykuma). Pietinė dalis kalnuota, iškilę Altyntago, Kunluno kalnai. Šiaurinė dalis leidžiasi stepių užimtą į Tarimo baseiną. Teka Tarimas, Jarkendas, Čerčenas, Končedarja, plyti džiūstantis Lobnoro ežeras.


file:Gigexing_buddhist_temple_ruins_2012_10_04_03.jpg|Čigesingo budistų šventyklų griuvėsiai
File:Bayanbulak_grassland.jpg|Bajangolo stepės
File:Main_bazaar_Cherchen.jpg|Čerčeno turgus
File:Tashidian_2012_10_04_01.jpg|Tašidiano gyvenvietė


## Gyventojai

Tautinė sudėtis:

* haniai: 57,5 %
* uigūrai: 32,7 %
* hujai: 4,94 %
* mongolai: 4,12 %

## Administracinis suskirstymas

Bajangolo mongolų autonominės prefektūros sudėtyje yra 1 apskrities lygio miestas, 7 apskritys ir 1 autonominė apskritis.
Šaudymas olimpinėse žaidynėse

**[[Sportinis šaudymas]] olimpinėse žaidynėse** yra viena iš seniausių olimpinės programos sporto šakų. Į olimpines žaidynes šaudymas įtrauktas 1896 m.

## Rungtys

Praeityje vyko virš 30 jau nebevykdomų rungčių. Dauguma jų vyko tarpukario laikotarpiu. Programoje taip pat neliko visų komandinių rungčių, šaudymo į judančius taikinius ir šaudymo į gyvūnus (balandžius).

## Medalių lentelė

## Šaltiniai
Čarklykas

**Čarklykas** () arba ***Žociangas*** () – miestas Kinijoje, pietrytiniame Sindziange, Bajangolo mongolų autonominėje prefektūroje, Taklamakano dykumos pakraštyje, šiaurinėje Altyntago papėdėje. Didžiausios visoje Kinijoje Čarklyko apskrities administracinis centras. Transporto mazgas (plentai į Siningą, Kašgarą, Kuldžą). Veikia muziejus. Vyksta archeologinės ekspedicijos į už 150 km į šiaurės rytus esantį Lobnoro ežerą.

## Istorija

Miestas nuo seno gyvavo prie šilko kelio, buvo karalystės centru. Vėliau pateko į Loulano, Šanšano karalystes. Valdant Han dinastijai buvo žinomas kaip ***Juni*** (扜泥). Čarklykas greičiausiai buvo XIII a. Marko Polo minimas *Lop* miestas. Vėliau senasis miestas nunyko, nedidelis miestelis, esantis dabartiniu Čarklyku išaugo netoliese.

1935 m. Čarklyke uigūrai įvykdė sukilimą, bet buvo numalšinti hujų karių.
Dinglingai

**Dinglingai** () – senovės kinų šaltiniuose minima neidentifikuotos (greičiausiai tiurkiškos) kilmės senovės tauta, kuri paskutiniaisiais amžiais prieš mūsų erą ir pirmaisiais mūsų eros amžiais gyveno šiaurinėje Mongolų plynaukštėje (dab. šiaurės Mongolija ir Rusijos Užbaikalė). Ši tauta greičiausiai buvo gimininga vėlesniems tiele (dar vadinamiems gaoče).

## Etimologija
Dinglingų pavadinimo kilmė nėra identifikuota, nors egzistuoja kelios hipotezės. Kai kurie mokslininkai pavadinimą kildina iš tiurkiškos kilmės žodžių *Tölös* (tiurkų antkapiniuose įrašuose minimas etnonimas), ar net *Türklär* („tiurkai“). Kita hipotezė kildina dinglingų pavadinimą iš mongolų kalbos *telegem*, *telege* („vežimas“).

Dinglingų etnonimas susijęs kitais etnonimais, kuriais buvo vadinama tauta, gyvenusi po jų, ir greičiausiai artimai susijusi: tiele (鉄勒), čile (勅勒), kurie laikomi fonetiškai tikslesniais, nei dinglingai, taip pat gaoče (高車), kas reiškia „aukštas vežimas“, ir gali būti *telege* prasminis vertimas.

## Istorija

Pirmasis dinglingų paminėjimas yra Kalnų ir jūrų knygoje, kur jie minimi tarp daug mitinių šiaurės tautų. Han dinastijos I a. pr. m. e. šaltiniuose jie minimi kartu su dziankunais ir kitomis tautomis, gyvenančiomis į šiaurę nuo siongnu, į pietus nuo Baikalo (kuris kinų supratimu atitiko šiaurinį pasaulio pakraštį ir buvo vadinamas „Šiaurės jūra“).

Dinglingai nuolat kovojo su savo pietiniais kaimynais siongnu ir kartais priklausydavo jų imperijai. 85 m. jie kartu su sianbais rytuose, pietiniais siongnu puolė šiaurinius siongnu ir juos išvijo į vakarus. Vėliau jie išsaugojo nepriklausomybę nuo sianbų, kurie kontroliavo didžiąją dalį Mongolų plynaukštės.

III a. kinų traktate Trumpa Wei istorija () dinglingai vėl aprašomi. Tačiau minima, kad jie gyvena ne tik į pietus nuo Baikalo, bet ir toliau į vakarus, į šiaurę nuo kangdziu (t. y. dabartiniame šiaurės rytų Kazachstane).

IV a. minima, kaip dinglingų dalis, vadovaujami Di Bin, kartu su kitomis klajoklių gentimis migravo į Kiniją. Čia jie tarnavo Vėlyvosios Džao, Ankstyvosios Čin, Vėlyvosios Jan armijose. 388 m. jų vadas Di Liao dabartinėje Henano provincijoje net įkūrė savo valstybę Vei, kuri, tiesa, egzistavo tik 4 metus. Vėliau Kinijoje gyvenusius dinglingus valdė Šiaurės Vei, kurioje jie asimiliavosi ir nunyko.

Tose vietose, kur seniau gyveno dinglingai (t. y. į pietus nuo Baikalo ežero ir į šiaurę nuo kangdziu) nuo IV a. pakeičia tiele arba gaoče. Tačiau nėra iki galo aišku, ar tai yra nauja tauta, užvaldžiusi dinglingų žemes, ar tiesiog naujas tos pačios tautos pavadinimas.
Tiele

**Tiele** (), dar žinomi kaip **Čile** (), **Tele** (), **Gaoče** ()  – senovės kinų šaltiniuose minima tiurkiškos kilmės senovės tauta, kuri IV–VIII a. gyveno šiaurinėje Mongolų plynaukštėje (dab. šiaurės Mongolija ir Rusijos Užbaikalė), Džungarijoje ir Žetisu. Ši tauta greičiausiai buvo gimininga anksčiau čia minimiems dinglingams. Kinijoje jie buvo laikomi viena ir ta pačia tauta.

Tiele buvo tiesioginiai karlukų, tokuz-ogūzų ir kitų tiurkų genčių protėviai.

## Istorija
Gaoče pirmiausia minimi IV a. kinų šaltiniuose kaip laukiniai klajokliai, važinėjantys aukštais vežimais, kurių ratai turi daug stipinų. V a. jie buvo įjungti į Žoužanų kaganatą. Šiame jų populiacija buvo išskaidyta. Žinomos bent 4 gaoče grupės, gyvenusios skirtingose vietose. Šaltiniuose minimi rytiniai ir šiauriniai čile nunyko po VI a., ir žinios apie juose išnyksta.

Tarp išlikusių gaoče stipriausia gentis buvo **fufuluo** (副伏罗), suvienijusi 12 skirtingų gaoče klanų ir apsistojusi Džungarijos baseine bei pietvakarinėje Mongolijoje. Ji gyveno netoli nuo prekybinės Gaočango karalystės, o 481 m. ją užpuolė. 487 m. jų vadas Afudžiluo galutinai įsitvirtino Džungarijoje, tapdamas nepriklausomu nuo žoužanų. Jo karalystė neretai vadinama **Gaoče karalyste**.

Karalystė valdžią Džungarijoje išlaikė iki 541 m. Tais metais juos nukariavo Tiurkų kaganas Bumynas. 250 000 Gaoče karalystės gyventojų, nuo tada žinomų kaip tiele, buvo įjungti į tiurkų kaganato armiją.

## Ulu beglikai

Gaoče karalystės valdovai vadinosi titulu ulu beglik (候娄匐勒). Visi vardai žinomi iš kinų šaltinių kinų kalba:
* 阿伏至羅 Āfúzhìluó 487–503
* 跋利延 Bálìyán 503–505
* 彌俄突 Mí'étú 505–516
* 伊匐 Yīfú 516–524
* 越居 Yuèjū 524–536
* 比造 Bǐzào 536–540
* 去賓 Qùbīn 540–541
Denis Midone

**Denis Midone** (g. 2002 m. birželio 14 d.) – jaunasis dainininkas iš Izraelio, šiuo metu gyvenantis Kišiniove, Moldovoje.

## Biografija

Denis gimė Izraelyje 2002 metais. Nuo 2009 m. yra vokalinio ansamblio „Do-Re-Michy“ ir vaikų ir jaunimo kūrybos centro „Giochel“ narys.

2010 metais užėmė trečiąją vietą Sanremo Junior festivalyje, vykusiame Italijoje.

2012 metais su daina „Toate vor fi“ () išrinktas atstovauti Moldovai Vaikų Eurovizijos dainų konkurse. Dainos kompozitorius – Marian Stârcea, žodžių autorius – Radmila Popovici-Paraschiv. Tai buvo trečias Moldovos dalyvavimas šiame konkurse.

## Taip pat skaitykite
* Moldavija vaikų Eurovizijos dainų konkurse
* Vaikų Eurovizijos dainų konkursas 2012

## Nuorodos
* Apie Denis Midone svetainėje ''junioreurovision.tv''

|-
Lietuvos vyrų žolės riedulio rinktinė

**Lietuvos vyrų žolės riedulio rinktinė** – nacionalinė šalies rinktinė, kuri atstovauja Lietuvai žolės riedulio tarptautinėse varžybose. Rinktinės veiklą koordinuoja Lietuvos žolės riedulio federacija. 

## Dalyvavimas čempionatuose

### Europos čempionatas

### Pasaulio taurė

### Olimpinės žaidynės

### Pasaulio lyga

## Rinktinės sudėtis
: 2018 m. sudėtis:
*Lukas Raznauskas
*Arnas Česnulis
*Povilas Lakstauskas
*Deividas Barzinskas
*Arvydas Bilotas
*Dominykas Varnas
*Tomas Lakstauskas
*Algirdas Jackevičius
*Rokas Galkus
*Karolis Asanavičius
*Žygimantas Balsiukas
*Jonas Bagdonavičius
*Viktor Prokopovič
*Lukas Janukaitis
*Lukas Mažulis
*Lukas Kojala
*Kristis Bubnelis

## Šaltiniai

## Nuorodos
* LŽRF oficiali svetainė
Lietuvos moterų softbolo rinktinė

**Lietuvos moterų softbolo rinktinė** – nacionalinė šalies moterų rinktinė, Lietuvai atstovaujanti  softbolo tarptautinėse varžybose. Rinktinės veiklą koordinuoja Lietuvos beisbolo asociacija. Rinktinės pagrindą sudaro žaidėjos iš Vilniaus ir Radviliškio.

## Dalyvavimas čempionatuose
### Europos čempionatas

### Pasaulio čempionatas

### Olimpinės žaidynės

## Rinktinės sudėtis

: 2019 m. Europos čempionato rinktinė
*Emilija Rozgaitė
*Saulė Malinauskaitė
*Ieva Kinčinaitė
*Ugnė Žiūkaitė
*Monika Kažiūlytė
*Eglė Stakionytė
*Nomeda Nevarauskaitė
*Emilija Sebeikaitė
*Aistė Paškevičiūtė
*Aistė Vausnoraitė
*Milda Žiūkaitė
*Dorota Augulevičiūtė
*Kornelija Aleksandravičiūtė
*Guoda Aleksandravičiūtė
*Vitalija Nevarauskienė
*Gabija Rimkevičiūtė

## Nuorodos
* LBA oficiali svetainė
Bafalo Grovas

**Bafalo Grovas** () – šiaurinis Čikagos priemiestis JAV, Ilinojaus valstijoje, Kuko ir Lake apygardose, šalia Čikagos tarptautinio O’Hare oro uosto. Pagal 2010 m. JAV gyventojų surašymo duomenis, mieste buvo 41 496 gyventojai. Bafalo Grovas nuo 1996 m. sujungtas su Čikaga priemiestinio geležinkelio linija, jame veikia keliolika mokyklų, įrengta daug parkų, golfo laukų.

## Istorija
Dabartinėje miesto teritorijoje, iki europiečių pasirodymo XIX a. pirmoje pusėje, gyveno odžvibių, odavų ir potavatomi indėnų gentys. Jos 1833 m. Čikagos sutartimi savo žemes užleido Jungtinėms Valstijoms. Pirmosios europiečių grupės vietovėje įsikūrė apie 1840 m., daugiausiai vokiečių emigrantų. 1852 m. pastatyta pirmoji bažnyčia, o 1857 m. mokykla. Bafalo Grovas ypač sparčiai pradėjo augti po Antrojo pasaulinio karo, daliai Čikagos gyventojų persikeliant gyventi į priemiesčius.

## Nuorodos
* Miesto interneto svetainė
Natrio sorbatas

**Natrio sorbatas** (), *E202* – sorbo rūgšties natrio druska, kurios formulė yra CH3CH=CH-CH=CH-CO2Na. Plačiai naudojama kaip maisto priedas konservantas. 

## Savybės
Balti kristaliniai milteliai. Lydymosi temperatūra žema, apie +60°C. Skirtingai nei sorbo rūgštis gerai tirpsta vandenyje. 

## Gavimas
Pramoninėje gamyboje natrio sorbatas gaunamas natrio hidroksidu neutralizuojant sorbo rūgštį:
{NaOH + \mbox{C}_6\mbox{H}_8\mbox{O}_2 = \mbox{C}_6\mbox{H}_7\mbox{NaO}_2 + \mbox{H}_2\mbox{O}}

## Naudojimas
Natrio sorbatas naudojamas konservuojant vaisius ir daržoves, kiaušinių ir konditerijos gaminius, mėsos ir žuvų produktus, sultis ir bealkoholius gėrimus.

Naudojamas gaminant šiuos produktus:

* margarinas
* sūriai
* varškės gaminiai
* riebalų emulsijos
* paštetai, 
* alyvuogių gaminiai
* pomidorų produktai
* džiovinti vaisiai
* kiaušinių produktai
* aromatizuoti sirupai
* kramtomoji guma
* mišrainės
* marinuotos, sūdytos daržovės
* ikrai
* sūdyta ir vytinta žuvis
* nealkoholiniai gėrimai
* alkoholiniai gėrimai
* skysti arbatos, sulčių, žolelių ekstraktų koncentratai
* džemai, marmeladas, želė

## Poveikis organizmui
Saugi dozė iki 25 mg/kg kūno masės. Gali sukelti odos paraudimą ar niežulį. Maži kiekiui organizmui nekenkia.

## Nuorodos
Buriavimas olimpinėse žaidynėse

**[[Buriavimas]] olimpinėse žaidynėse** – viena seniausių olimpinės programos sporto šakų. Į olimpines žaidynes buriavimas įtrauktas 1900 m.

## Rungtys
Olimpinėse žaidynėse iš viso vyko 49 klasių burlaivių varžybos. 2024 m. olimpiados patvirtinta programa:

## Medalių lentelė

## Šaltiniai
Fechtavimasis olimpinėse žaidynėse

**[[Fechtavimasis]] olimpinėse žaidynėse** yra viena iš seniausių olimpinės programos sporto šakų. Į olimpines žaidynes įtrauktas 1896 m. Kvalifikaciją ir varžybų rengimą prižiūri Tarptautinė fechtavimo federacija.

## Rungtys
Olimpinėse žaidynėse yra šešios individualios rungtis (atskirai vyrams ir moterims) fechtuojantis kardais, rapyromis ir špagomis. Taip pat vyksta keturios komandinės rungtys: dvi vyrams ir dvi moterims. Rotacijos būdu yra nustatoma, kurio šaltojo ginklo komandinė rungtis tų metų olimpiadoje nevyks.

## Medalių lentelė

## Šaltiniai
Dviračių sportas olimpinėse žaidynėse

**[[Dviračių sportas]] olimpinėse žaidynėse** – viena iš seniausių olimpinės programos sporto šakų. Į olimpines žaidynes jis įtrauktas 1896 m.

## Rungtys
;BMX

;Kalnų dviračiai

;Plentas

;Trekas

## Medalių lentelė

## Šaltiniai
Čerčenas (miestas)

**Čerčenas** () arba ***Cemo*** () – miestas Kinijoje, pietų Sindziange, Bajangolo mongolų autonominėje prefektūroje, prie Čerčeno upės. Apskrities centras. Įsikūręs Taklamakano dykumos pakraštyje, prie šiaurinių Čilianšano kalnų papėdžių. Pro miestą eina kelias tarp Siningo ir Kašgaro, senovėje tarnavęs kaip pietinė šilko kelio trasa. Yra oro uostas. Verčiamasi namudine vilnos, šilko dirbinių, kilimų gamyba, maisto žaliavų apdirbimu, svarbus turgus. Apylinkėse yra aukso, marmuro telkinių.

## Istorija

Miestas žinomas nuo senovės kaip prekybinis taškas ir karalystės sostinė. Dar iki šilko kelio pro čia ėjo „nefrito kelias“. Apylinkėse randama Tarimo mumijų, siejamų su tocharais. Priklausė Loulano, vėliau Šanšano karalystėms. Han dinastijos knygoje „Hanšu“ rašoma, kad čia gyveno 1610 žmonių. Čerčenas klestėjo kaip budizmo centras, kinų piligrimas Fasianas (IV-V a.) rašė, kad Čerčeno valdomoje karalystėje gyveno 4000 hinajanos vienuolių. VI a. miestą nukariavo Tujuhunai. Jis palaipsniui buvo apleistas. Netoliese susikūrė dabartinis Čerčenas.
Beitingo protektoratas

**Beitingo generalinis protektoratas** () – Tangų dinastijos Kinijos administracinis vienetas, buvęs dabartiniame Sindziange, Džungarijoje. Tai buvo vienas iš nedaugelio Tangų Kinijos generalinių protektoratų.

## Raida
Iki kinų nukariavimo, Džungariją kontroliavo įvairios tiurkų valstybės. Paskutinieji jų buvo gaoče ir goktiurkai. Įtaką Džungarijoje kinai įgijo VII a. viduryje, kuomet prisijungė piečiau buvusius Tarimo baseiną ir Turfano įdubą, o Džungarijoje pastatė naują įtvirtintą miestą – Tingdžou (dab. Jimsaro apskrities šiaurėje).

Formaliai Tingdžou priklausė Ansi protektoratui, tačiau 702 m. jis kartu su Kinijos kontroliuojamomis teritorijomis šiauriau Tianšanio paverstos atskiru administraciniu vienetu. Tai – Beitingo protektorato pradžia. 709 m. šis protektoratas pakeltas į aukštesnį lygmenį (pavadinime atsirado ženklas „didysis“). Protektoratas buvo valdomas dzimi sistemos pagrindu, įvedant laisvą kontrolę. Čia buvo skatinami gyventi etniniai kinai, gyventojai apdėti tokiais pat mokesčiais, kaip ir kitose Kinijos dalyse.

Formaliai protektoratui priklausė milžiniškos sritys ne tik Džungarijoje ir Hamio įduba (Yiwu), bet ir teritorijos į vakarus (iki pat Balchašo) bei šiaurę (iki Irtyšiaus). Tokiu būdu protektoratui formaliai buvo priskiriami gaoče, kirgizai bei kitos aplinkinės gentys. Administraciškai protektoratas buvo dalinamas į 3 prefektūras, 3 karines apygardas (džen) ir 16 apskričių

Protektorato kontrolė net artimuose Kinijai regionuose buvo sudėtinga, kadangi šias teritorijas nuolat puldinėjo stiprėjančio Tibeto armija. 788 m. Kinija atsisakė ambicijų išlaikyti valdžią Džungarijoje, ir protektoratą panaikino.
Kooperatyvinis režimas

**Kooperatyvinis režimas** (dažnai trumpinama **co-op**) – kompiuterinių žaidimų režimas, kuriame žaidėjai dirba kartu kaip komanda, siekdami įveikti vieną ar daugiau DI priešininkų. Šis režimas skiriasi nuo kelių žaidėjų režimų, tokių kaip PvP arba deathmatch. Žaisdami vienu metu žaidėjai gali pagelbėti vienas kitam įvairiais būdais: perduodami ginklus ir kitokius daiktus, pagydydami, pridengdami susišaudyme nuo ugnies ir atlikdami kooperacijos reikalaujančius veiksmus, kaip antai pagelbėjant komandos draugui įveikti kliūtis.

Paprastai tariant kooperatyvinis režimas yra papildyta vieno žaidėjo režimo forma, kurioje leidžiama vienu metu žaisti keliems žaidėjams, bet sunkesniame lygyje, kad būtų išlaikyta pusiausvyra. Tačiau egzistuoja ir sudėtingesnių pavyzdžių, kur labiau pakeista istorija ir žaidimo stilius. Pavyzdžiui, tokiuose konsoliniuose beat 'em up žaidimuose kaip „Streets of Rage“ galima pasiekti kitokią žaidimo pabaigą, jeigu žaidžiama dviese.

Co-op režime galima žaisti tiek vietoje, žaidėjams dalinantis įvesties įrenginiais arba naudojantis atskirais žaidimų valdymo įrenginiais, prijungtais prie vienos žaidimų konsolės, tiek kompiuterių tinkle, kur žaidėjai prisijungia prie žaidimo serverio. Dėl sudėtingo video žaidimų kodavimo co-op žaidimai retai leidžia tinkle žaidžiantiems žaidėjams prisijungti prie žaidžiančių vietoje. Visgi egzistuoja išimtys, kaip, pvz., „Call of Duty: Black Ops“, kuriame du žaidėjai, žaidžiantys prisijungę prie tos pačios konsolės, gali žaisti internetu su kitais.

Pastaruoju metu co-op režimas įgavo populiarumo, kadangi žaidimų valdymo įrenginių ir tinklų technologijos patobulėjo. Tokie režimai ypač paplito tarp konsolinių ir kompiuterinių žaidimų ir daugelio žaidimų žanrų, tokių kaip šaudyklės, sporto žaidimai, realaus laiko strategijos ir MMOG.

Co-op režimas gali egzistuoti ir vieno žaidėjo žaidime, kur žaidėjas dirba komandoje kartu su kitais savo paties valdomais veikėjais tam, kad įveiktų kliūtis.

## Šaltiniai
Teach-In

**„Teach-In“** – olandų muzikinė grupė, 1975 m. Eurovizijos dainų konkurso nugalėtojai.

Grupė susikūrė 1969 m. Enschedėje, Nyderlanduose, ją sudarė Hilda Felix (vokalas), Henk Westendorp (vokalas), John Snuverink (vokalas, gitara), Frans Schaddelee (bosinė gitara), Koos Versteeg (vokalas, klavišiniai) ir Rudi Nijhuis (būgnai).

1975 m. grupė su daina „Ding-a-dong“ atstovavo Nyderlandams ir laimėjo Eurovizijos dainų konkursą. Olandų kalbos versija „Dinge-dong“ Nyderlandų Top 40 dainų sąraše užėmė trečiąją vietą.

## Diskografija

### Albumai
* 1974 – *Roll Along*
* 1975 – *Festival*
* 1975 – *Get On Board*
* 1977 – *See the sun*
* 1979 – *Teach In (Greenpeace)*

## Nuorodos

* Biografija svetainėje ''alexgitlin.com''

|-
Chiptune

**Chiptune**, dar žinoma kaip **lustų muzika** arba **8 bitų muzika** – sintezuota elektroninė muzika, išgaunama senų kompiuterių, video žaidimų konsolių ir žaidimų automatų garso lustais arba kitais būdais, kaip, pvz., emuliuojant.

Ankstyvajame XX a. 9-ajame dešimtmetyje asmeniniai kompiuteriai atpigo ir tapo labiau prieinami paprastiems naudotojams. Tai privedė prie to, kad pagausėjo pasenusių asmeninių kompiuterių, kurių savininkai atsisakė pereidinėdami prie naujesnių mašinų. Naudotojams buvo nereikalingi pilnai surinkti kompiuteriai, taip pat nebuvo sudėtinga jų rasti, todėl pasenę kompiuteriai tapo lengvai prieinamomis ir įperkamomis priemonėmis muzikai ar kitokiam menui kurti. Nors daugiausia tai buvo pogrindinis žanras, chiptune muzika buvo gana populiari nuo XX a. 9-ojo dešimtmečio iki XXI a. ir turėjo įtakos elektroninės šokių muzikos vystymesi.

## Išnašos
Kalcio benzoatas

**Kalcio benzoatas** (), *E213* – benzoinės rūgšties (kitaip *benzenkarboksirūgštis*) kalcio druska. Maisto pramonėje naudojama kaip konservantas. Europos Sąjungoje leistas naudoti kaip maisto priedas. Taip pat leistas naudoti JAV, Australijoje ir N. Zelandijoje.

## Gavimas
Kalcio benzoatas sudaro bespalvius kristalus. Gerai tirpsta vandenyje. Sudaro kristalohidratą Ca(C6H5COO)2•3H2O.

Gaunamas reaguojant kalcio hidroksidui ir benzoinei rūgščiai:
:: \mathsf{ Ca(OH)_2 + 2C_6H_5COOH \ \xrightarrow{}\ Ca(C_6H_5COO)_2 + 2H_2O }

## Nuorodos
Dziudo olimpinėse žaidynėse

**[[Dziudo]] olimpinėse žaidynėse** įtrauktas nuo 1964 m. Kvalifikaciją ir turnyro rengimą prižiūri tarptautinė dziudo federacija.

2020 m. į dziudo olimpinę programą įtrauktos mišrių komandų varžybos. Dziudo tapo primąją istorijoje kontaktinio sporto šaka olimpiadų istorijoje kurioje vienu metu varžėsi abiejų lyčių sportininkai.

## Svorio kategorijos

## Medalių lentelė

## Šaltiniai
Streets of Rage

**Streets of Rage** (, ) – šonan slenkantis beat 'em up (muštynių) žanro žaidimas, bendrovės „Sega“ 1991 m. rugpjūčio 2 d. išleistas konsolei Mega Drive. Pirmoji (iš trijų) serijos dalis. Vėliau žaidimas buvo pritaikytas ir kitoms platformoms, kaip antai Sega Game Gear, Mega-CD, Master System ir naujesnėms.

Buvo išleista žaidimų serijos motyvais paremta piešinių serija, kuri pasirodė „Sonic the Comic“ komiksuose. Žaidime vyrauja pripažinimo sulaukusi chiptune muzika, sukurta Yuzo Koshiro ir vėliau išleista atskirame albume, skirtame Japonijos muzikos rinkai.

## Apžvalga
Kaip ir dvejais metais anksčiau „Segos“ išleistame „Golden Axe“, priešai žaidime atslenka iš abiejų ekrano pusių bei kartais išlenda ir iš kitų vietų. Žaidėjo tikslas yra nukauti visus priešininkus ir pereiti aštuonias vietoves, įvardijamas raundais. Išskyrus 7 raundą, visuose kituose susiduriama su bosu, neproporcingai dideliu priešu, kurį reikia įveikti. Priešingai nei žaidimo tęsiniuose, nei vienas iš priešų žaidime neturi vardų (tik japoniškosios versijos žinyne). Be to, tik bosai turi gyvybės skaitiklį. Kaip ir kituose panašiuose žaidimuose, „Streets of Rage“ galima nuo žemės pasiimti ginklų, tokių kaip buteliai ar nutekamieji vamzdžiai. Specialios atakos metu „Streets of Rage“ žaidime žaidėjui kovoje pagelbsti kairėje ekrano pusėje atvažiavęs policijos automobilis, iš kurio išlindęs policininkas iššauną sprogstamuosius užtaisus link žaidėją supančių priešų ir juos išžudo. Po vieną tokią ataką žaidėjui suteikiama vienai gyvybei arba vienam žaidimo lygiui. Tačiau žaidime taip pat galima rasti daiktų, suteikiančių ypatingų savybių (). Paskutiniame raunde negalima pasinaudoti specialia ataka.

Žaidime viso yra trys veikėjai. Adam Hunter (pasižymėjęs boksininkas) yra pastebimai lėtesnis, bet stipresnis nei kiti. Axel Stone (kovos menų virtuozas) sugebėjimai yra vidutinio lygio, t. y. jis yra kiek lėtesnis už Blaze, bet vikresnis, tačiau kiek silpnesnis už Adam. Blaze Fielding (dziudo eskpertė) yra silpniausia iš visų, tačiau vikriausia ir gali iššokti aukščiausiai. Jos šuolių nuotolis ilgiausias, o dėl jos dziudo sugebėjimų priešininkų permetimai daro daugiausiai žalos.

Priklausomai nuo to ar žaidžiama dviese ar vienam, yra dvi skirtingos žaidimo pabaigos.

## Įvertinimas
„Streets of Rage“ buvo gerai įvertintas kritikų. Žurnalo „MegaTech“ apžvalgoje teigta, kad žaidimas pasižymi „puikiais veikėjų modeliais, foniniais vaizdiniais ir muzika, taip pat puikiu žaidimo stiliumi ir galimybe žaisti dviese – viskuo, ko reikia puikiam pirkiniui.“ Žurnalas „Mega“ žaidimui skyrė 6-ąją vietą visų laikų geriausių Mega Drive konsolei skirtų žaidimų sąraše.

„GamesRadar“ rašė, kad žaidimo garso takelis – vienas geriausių iš kada nors sukurtų.

## Išnašos
Kaltinėnų koplyčia

**Kaltinėnų kapinių koplyčia** – Šilalės rajono Kaltinėnų miestelio medinė koplyčia, stūksanti parapijos kapinėse, prie kelio . 

XVIII a. statyta koplyčia yra valstybės saugomas regiono etnokultūrinis, architektūrinis ir sakralinis paminklas, 1992 m. įrašytas į LR kultūros vertybių registrą (unik. kodas ). 

Koplyčioje yra buvę seniausi vargonai Žemaitijoje. Jos viduje kaupiamos iš sunykusių koplytėlių, koplytstulpių surinktos šventųjų skulptūrėlės. Šalia koplyčios yra šio krašto bajoro poeto Dionizo Poškos kapas su aukštos akmeninės piramidės paminklu.

## Istorija

Koplyčia pastatyta parapijos kapinėse, kurios iki XIX a. pirmosios pusės vadintos Lakštinių kapinėmis. Taip vadinta ir pati koplyčia. Koplyčia pastatyta apie 1798 m. kun. Antano Januškevičiaus lėšomis ir iniciatyva, prisidėjus parapijiečiams.
 
1880-1887 m. koplyčioje vyko pamaldos, kai buvo atstatoma 1880 m. gaisre sudegusi Kaltinėnų bažnyčia.

Plačiausiai Kaltinėnų koplyčia minima 1800 ir 1821 m. bažnyčios inventoriuose, kuriuose nurodyti koplyčios išvaizda ir stovis, kad pastatas ir jo stogas apskritimo formos. Stogas buvo iš storlenčių, virš jo - dažytas bokštelis su kryžiumi, durys - trigubų vyrių, apmuštos lentelėmis, dažytos, su prancūziška vidaus spyna. Grindys ir lubos iš storlenčių. 1844 m. inventoriuose minima, kad stogas dengtas gontais. 1851 m. koplyčia sunykusi – sienų apkalimas ir grindys supuvę. 1865, 1902, 1907 m. bažnyčios inventoriuose koplyčia neminima. Tarpukario laikotarpiu žinių apie koplyčią nėra, tačiau manoma, kad ji buvo tvarkyta. 

1983 m. pagal Šilalės rajono kultūros skyriaus užsakymą Paminklų konservavimo institutas atliko koplyčios tyrimus. Jų pagrindu 1990 m. buvo atlikta restauracija ir konservacija (projekto vyr. architektė A. Bučinskaitė). Restauracijos metu atlikti darbai: pakeista dalis sienų rastų, pakeistas išorinis apkalimas, naujai įrengtos grindys, pakeistas stogas, vietomis restauruoti pamatai, įstatyti nauji langai ir durys.

## Architektūra

Koplyčia yra liaudies architektūros, aštuonkampio plano, su aštuonšlaičiu skiedrų dangos stogu, virš kurio iškilęs nesudėtingas aštuonkampis bokštelis su kryžiumi. Langų, durų angos – stačiakampės. Statinys suręstas iš medinių tašytų rąstų ant lauko akmenų mūro pamatų. Fasadų apdaila ir puošyba – medinių lentų vertikalaus apkalimo su juostelėmis ant sandūrų tipas. Priekyje – rombų raštu lentelėmis apkaltos ir didelėmis vinių galvutėmis puoštos vienvėrės durys ir stačiakampis langelis virš jų. Koplyčios vidų dengia plokščia medinė perdanga su sijomis iš apačios. Virš įėjimo – choras, priešais – pusapskričiu aptvertas dvitarpsnis altorius.

Savo formomis ji primena aštuonkampę Račkiškės koplyčią, kuri buvo perkelta iš Švenčionių rajono į  Lietuvos liaudies buities muziejų reprezentuoti tradicinę sakralinę architektūrą.


Kaltinėnų kapinės. Koplyčia.JPG|Koplyčia kapinėse
Kaltinėnai, koplyčia.JPG|Koplyčios priekis
Kaltinėnų kapinės.JPG|Nuoroda į D. Poškos kapą
Kaltinėnų koplyčia, kryžius.JPG|Stogo smailės kryžius


## Šaltiniai

## Nuorodos

* Kaltinėnų seniūnija. Kaltinėnų kapinių koplyčia 
*
Golfas olimpinėse žaidynėse

**[[Golfas]] olimpinėse žaidynėse** pirmą kartą vyko 1900 m. Po 1904 m. golfas buvo pašalintas iš olimpinės programos ir grįžo į programą 2016 m.

## Rungtys

## Medalių lentelė

## Olimpiniai golfo parkai

## Šaltiniai
Imtynės olimpinėse žaidynėse

**[[Imtynės]] olimpinėse žaidynėse** yra viena seniausių sporto šakų. Į olimpinę programą imtynės įtrauktos 1896 m. Kvalifikaciją ir turnyro rengimą prižiūri FILA.

## Svorio kategorijos

## Medalių lentelė

## Šaltiniai
Regbis-7 olimpinėse žaidynėse

**[[Regbis-7]] olimpinėse žaidynėse** yra naujausia sporto šaka vasaros olimpinėse žaidynėse. 2009 m. TOK susitikime Kopenhagoje Regbis-7 buvo priimtas į olimpinę programą nuo 2016 m.

## Rungtys

## Šaltiniai
Sibai

**Sibai** ( *Sibe*, ) – Azijos tauta, gyvenanti Kinijos Liaudies Respublikoje, daugiausia šiaurės vakarų Sindziange, taip pat Liaoningo, Dzilino provincijose. Patenka į oficialų Kinijos tautų sąrašą. Populiacija – 190 481 žmogus (2010 m.). Sibai kalba tungusų kalbų šeimai priklausančia sibų kalba, labai artima mandžiūrų kalbai ir užrašoma mandžiūrų raštu (tiesa, dabar nemaža dalis kalba kiniškai).

Sibai kultūriškai artimi mandžiūrams. Tradiciškai verčiasi žemdirbyste, gyvulininkyste, žvejyba. Tikėjimas šamanistinis, vėliau priimtas budizmas. Buvo būdingos sutartinės vestuvės, moterys neturėjo turtinių teisių.

## Istorija

Rusų mokslininkė Elena P. Lebedeva teigia, kad sibai kilo iš pietinių tungusų šivei atšakos, gyvenusios gyvenvietėse arba klajokliškai dabartiniame Dziline (Songjunano, Čičiharo apylinkėse). 286 m. Šianbai užkariavus tungusų valstybę Fu Jui, sibai ėmė verstis žemdirbyste. Patys sibai save kildina iš šianbų. Savo klestėjimo metu jie užėmė Dziliną, kraštus iki Nundziango, Liaohė, Hulunbuiro. Žlugus Liao dinastijai, sibai tapo mongolų chorčinų vasalais, su jais patraukė link Nundziango ir Sungario slėnių, bet 1438 m. buvo nugalėti oiratų.

1593 m. įkūrus Čingų dinastiją, sibai buvo paskirti saugoti šiaurinės Kinijos sienos nuo rusų. Pasak vienos versijų, nuo jų rusai ir suteikę Sibiro pavadinimą. Čingai įtraukė sibus į „aštuonvėliavę kariauną“ ir įkurdino jų būstinę Čičihare. 1700 m. dėl sukilimų Čičiharo sibai buvo iškeldinti į Guisu (Hohotą), Šenjangą, o 1764 m. apie 18 tūkst. sibų ištremta į Ilio slėnį Džungarijoje. Daug sibų žuvo kai buvo naudojami Kinijos armijos kovai prieš dunganų sukilimą ir Rusijos veržimąsi.

1954 m. Sindziange, atkeldintų sibų žemėse sudaryta Kapkalo sibų autonominė apskritis.

## Šaltiniai
Pievinis pūtelis

**Pievinis pūtelis** (*Tragopogon pratensis*) – astrinių (*Asteraceae*) šeimos pūtelių (*Tragopogon*) genties augalas.

## Biologija

Tai dvimetis, kartais daugiametis, 20–70 cm aukščio augalas, turintis pieniškų sulčių. Turi storą, tvirtą, vertikalią šaknį. Stiebas status, plikas, nešakotas arba mažai šakotas, melsvai žalias, tik po graižu kartais negausiai kuokštiškai plaukuotas. Lapai linijiški arba linijiškai lancetiški, iki 30 cm ilgio, lygiakraščiai arba kiek banguotu pakraščiu, jų pamatinė dalis paplatėjusi, pusiau apimanti stiebą, viršutinė dalis staigiai susiaurėja ir toliau laipsniškai smailėja viršūnės link.

Graižai pavieniai ant ilgų graižkočių, 2–3 cm skersmens. Skraistlapiai beveik tokio ilgio kaip kraštiniai žiedai. Visi graižo žiedai liežuviški, šviesiai geltoni, išskiria nektarą. Dulkinės geltonos, viršūnėlės tamsiai violetinės. Kuokelių penki.

Žydi birželio ir liepos mėnesiais. Graižai išsiskleidžia ryte ir užsiveria po pietų. 

Vaisiai – lukštavaisiai, kartu su snapeliu (be skristuko) 20–23 mm ilgio' snapelis beveik tokio ilgio kaip pagrindinė vaisiaus dalis arba kiek trumpesnis. Vaisiai, esantys graižo pakraštyje, apaugę trumpais dygliais, šiurkštoki arba beveik lygiu paviršiumi, o viduriniai – lygūs. Dauginasi sėklomis. Jos dirvoje išlieka daigios nuo vienų iki penkerių metų.

## Ekologija
Žiedai laikomi vabzdžių. Šaknis mėgsta kiaulės, pamiškėse jas knisa šernai.

## Paplitimas ir augavietės
Savaime paplitęs Centrinėje Azijoje ir didžiojoje Europos dalyje. Natūralizuotas Šiaurės Amerikoje ir Naujojoje Zelandijoje.

Auga pievose, žolėtuose šlaituose, pakelėse. Mėgsta sausokus, derlingus dirvožemius.

## Taikomoji reikšmė
Šiene menkos pašarinės vertės augalas, tačiau žalia žolė noriai ėdama gyvulių. Maistui galima vartoti žalias ar virtas šaknis, lapus ir stiebus. Šaknyje yra inulino, kuris suteikia saldumo. Lapai ir stiebai tinka salotoms, sriuboms. Medingas augalas. Tokią pačią taikomąją reikšmę turi ir rytinis pūtelis (*Tragopogon orientalis* L.)

## Sistematika
Yra trys pievinio pūtelio porūšiai:
* *Tragopogon pratensis* subsp. *leiocarpus* (Trnka) Greuter
* *Tragopogon pratensis* subsp. *minor* (Mill.) Hartm.
* *Tragopogon pratensis* subsp. *pratensis*

## Galerija


Tragopogon_pratensis_plant1.jpg|Augavietėje
Tragopogon_bloss.jpg|Graižas
Tragopogon_pratensis-Ejdzej-2006-C.jpg|Vaisiai
Tragopogon sp, Ille-sur-Têt.jpg|Porūšis *minor*


## Nuorodos
* Pievinio pūtelio mokslinis lotynų kalba pavadinimas ir sinonimai per theplantlist.org  (anglų k.)''
* Plants for a Future (anglų k.)
* Nature Gate (anglų k.)

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 128 p.
* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, VI tomas, 187 p.
Gimnastika olimpinėse žaidynėse

**[[Gimnastika]] olimpinėse žaidynėse** yra viena iš seniausių olimpinės programos sporto šakų. Į olimpines žaidynes ji įtraukta 1896 m.

## Rungtys
Nuo 1896 m. į programą buvo įtraukta sportinė gimnastika. Vyrų sportinės gimnastikos programą sudaro laisvieji pratimai, pratimai ant arklio su rankenom, pratimai ant žiedų, atraminiai šuoliai, pratimai ant lygiagrečių ir pratimai ant skersinio. Iš programos pašalinti keli pratimai – kopimas virve, šoninės atspirties šuoliai, pratimai su žongliravimu, šuoliai ant akrobatinio takelio. Nuo 1928 m. vyksta ir moterų sportinė gimnastika, kurios programą sudaro laisvieji pratimai, pratimai ant balansyro, atraminiai šuoliai, pratimai ant lygiagrečių. 1984 m. į programą įtraukta ritminė gimnastika. Vykdomos individualios ir grupinės varžybos, kurios skirtos tik moterims. Nuo 2000 m. olimpinėse žaidynėse vyksta batuto gimnastika.

## Medalių lentelė

## Šaltiniai
James Rodríguez

**Chamesas Davidas Rodrigesas Rubijas** (*James David Rodríguez Rubio*; 1991 m. liepos 12 d.) – Kolumbijos futbolininkas, Kolumbijos rinktinės saugas.

## Karjera
Futbolininko karjerą pradėjo 1995 m. Kolumbijos antros divizijos Envigado FC jaunimo ekipoje. Nuo 2006 m. žaidė pagrindinėje sudėtyje. 2007 m. klubas pakilo į pirmą divizioną.

2008 m. pasirašė sutartį su Argentinos Club Atlético Banfield klubu. Debiutavo 2009 m. vasario 7 d. Pirmąjį įvartį pelnė vasario 27 d. rungtynėse prieš *[[Rosario Central]]*.

2010 m. liepos 6 d. pasirašė ketverių metų sutartį su Portugalijos FC Porto. Liepos 18 d. sužaidė pirmas varžybas prieš AFC Ajax. Šiose draugiškose rungtynėse pelnė įvartį.

2013 m. gegužės 24 d. pasirašė penkerių metų sutartį su AS Monaco FC. Buvo parduotas už € 45 milijonus.

### León
2025 m. sausio 13 d. Liga MX žaidžiantis León klubas pranešė apie naujoką.

## Tarptautinė karjera
Su Kolumbijos iki 17 m. rinktine, 2007 m. Pietų Amerikos iki 17 m. čempionate užėmė antrą vietą bei pelnė tris įvarčius. Taip pat dalyvavo 2007 m. pasaulio iki 17 m. čempionate, kuriame pralaimėjo turnyro nugalėtojams – Nigerijos vienmečiams.

Su Kolumbijos iki 20 m. rinktine 2011 m. dalyvavo trijuose jaunimo turnyruose: Tulono čempionate, Pietų Amerikos iki 20 m. čempionate ir iki 20 m. pasaulio taurėje Kolumbijoje, kurioje buvo rinktinės kapitonas.

## Dalyvavimas čempionatuose

|}

## Išnašos

## Nuorodos
* 
* 

* BDFA profilis
Eritritolis

**Eritritolis** – natūralus cukraus alkoholis (poliolis). Naudojamas maisto pramonėje kaip drėkiklis ir saldiklis. Europoje žymimas maisto priedo numeriu **E968**.

Eritritolis pasižymi mažu kaloringumu (0,24 kcal/g), saldžiu skoniu (maždaug trečdaliu mažiau saldžiu nei cukrus), turi nestiprų šaldantį (panašų į mėtos) efektą. Nedideliais kiekiais randamas daugelyje vaisių ir fermentuotų produktų, kaip kad vyne, sūryje, aluje, sojų padaže ir pan. Pramoniniu būdu gaminamas fermentuojant gliukozę mielių ar kitų mikroorganizmų pagalba. Naudojamas įvairių gaminių (saldumynų, kramtomosios gumos, gaiviųjų gėrimų) saldinimui, konsistencijos formavimui ir kitokiais tikslais.

Eritritolis neveikia gliukozės kraujyje ar insulino lygio.

Naudojamas maisto pramonėje nuo paskutinio XX a. dešimtmečio, iš pradžių Japonijoje ir JAV. Europoje jo saugumas ir leidimas naudoti buvo patvirtintas 2006 m.

## Šaltiniai
Kapitonas (Karališkasis laivynas)

**Kapitonas** () – D. Britanijos Karališkojo laivyno vyresniojo karininko laipsnis, aukštesnis už komanderio, žemesnis už komodoro laipsnį. NATO rangų kodas OF-5. Ekvivalentiškas armijos pulkininko laipsniui. Atitinka Lietuvos laivyno jūrų kapitono laipsnį. 

Šis laipsnis anglų kalboje sutrumpintai žymimas *Capt.* arba, kartais, *Capt. RN*, kad skirtųsi nuo keliais lygiais žemesnio armijos kapitono (). 

D. Britanijos Karališkajame laivyne  reiškia ne tik karinio laipsnį, bet ir bet kurį laivui vadovaujantį karininką (laivo kapitoną).

Laivyno karininkai, turintys kapitono laipsnį, tarnauja ne tik laivuose, bet laivyno bazėse krante bei kitose karinėse institucijose. 

## Skiriamieji ženklai

Kapitono skiriamieji ženklai yra ant rankogalių užsiūti auksiniai galionai – 4 žiedai, viršutinis su kilpa.

## Nuorodos
Lisa Andreas

**Lisa Andreas** (g. 1987 m. gruodžio 22 d.) – Kipro-Anglijos dainininkė. 16 metų amžiaus ji atstovavo Kiprui 2004 m. Eurovizijos dainų konkurse ir su daina „Stronger Every Minute“ () užėmė penktąją vietą. Lisa tais metais buvo jauniausia konkurso dalyvė.

Jos tėvas yra britas, motina – kiprietė. Nors atlikėja gimė Anglijoje, bet vėliau persikėlė į Kiprą.

## Nuorodos

* Lisa Andreas svetainėje Internet Movie Database
* 

|-
Juozas Burneika

**Juozas Burneika** (1929 m. gegužės 13 d. Tamuliškėse, Alytaus rajonas – 2016 m. sausio 27 d.) – Lietuvos skulptorius, pedagogas.

## Biografija
1955 m. baigė LSSR valstybinio dailės instituto skulptūros katedrą. Iki 1957 m. Dailės fondo direktorius. 1961–2005 m. dėstė Vilniaus dailės akademijos Dizaino katedroje.

Nuo 1957 m. dalyvavo parodose. Nuo 1957 m. LSSR dailininkų sąjungos narys. Sukūrė mažosios plastikos darbų, reljefų, memorialinės monumentikos objektų, parašė knygų.

Palaidotas senosiose Rasų kapinėse.

## Bibliografija
* Gelžbetonio elementų plastiškumas ir jų panaudojimas architektūroje: mokomoji knyga. – Vilnius, 1988. – 74 p.: iliustr.
* Forma, kompozicija, dizainas: studijuojantiems dizainą. – Vilnius: VDA leidykla, 2002. – 142 p.: iliustr. – ISBN 9986-571-80-4

## Įvertinimas
* 1985 m. LSSR valstybinė premija, už monumentą Antakalnio karių kapinėse
* 1989 m. LTSR nusipelnęs meno veikėjas 

## Šaltiniai